stanford-oval/wikipedia huggingface dataset:
Rata-SM kausi 2008
Tallit ja kuljettajat > Formula Ford

| Numero | Kuljettaja | Auto | Seura |
| --- | --- | --- | --- |
| 3 |  Miika Hirsimäki | Van Diemen RF00 | EPUA |
| 6 |  Miikka Mäkelä | Van Diemen RF01 | OFK-125 |
| 7 |  Antti Buri | Van Diemen RF03 | MynUA |
| 8 |  Marko Vähämäki | Mygale SJ06 | UAU |
| 11 |  Jukka Honkavuori | Van Diemen RF97 | RoiUA |
| 12 |  Valtteri Ennevaara | Van Diemen RF04 | RiiUA |
| 15 |  Veera Virtanen | Van Diemen | TUA |
| 16 |  Janne Knuuttinen | Van Diemen | KiuUA |
| 21 |  Johan Karlsson | Van Diemen | Hyllinge Ms |
| 25 |  Tomas Berg | Van Diemen RF05 | NMS |
| 54 |  Mikko Virtanen | Van Diemen RF02 | L-H UA |
| 66 |  Ville Kivinen | Van Diemen RF02 | NaSU |
Tallit ja kuljettajat > Formula Renault 2.0

| Numero | Kuljettaja | Auto | Seura |
| --- | --- | --- | --- |
| 30 |  Jesse Laine | Tatuus FR2000 | FINNDC |
| 31 |  Jesse Krohn | Tatuus FR2000 | XON |
| 33 |  Ron Grönlund | Tatuus FR2000 | TamUA |
| 34 |  Kevin Korjus | Tatuus FR2000 |  |
| 35 |  Karl-Oskar Liiv | Tatuus FR2000 |  |
| 36 |  Martin Laur | Tatuus FR2000 |  |
| 37 |  Johannes Moor | Tatuus FR2000 | JoeUA |
| 43 |  Henri Tuomaala | Tatuus FR2000 | KaMK |
| 44 |  Juha-Pekka Wikman | Tatuus FR2000 | TUA |
| 45 |  Ville Miilumäki | Tatuus FR2000 | AL-Lapua |
| 46 |  Toomas Heikkinen | Tatuus FR2000 | JoeUA |
| 47 |  Kalle Kulmanen | Tatuus FR2000 | K-alan FK-K |
| 77 |  Erko Vallbaum | Tatuus FR2000 |  |
Tulokset > Formula Renault 2.0

| Sija | Kuljettaja | Seura | Pisteet |
| --- | --- | --- | --- |
| 1. | Jesse Krohn | Xon Sport | 338 |
| 2. | Kevin Korjus | T.T.Racing | 290 |
| 3. | Toomas Heikkinen | JoeUA | 225 |
Lähde:
Tulokset > Formula Ford

| Sija | Kuljettaja | Seura | Pisteet |
| --- | --- | --- | --- |
| 1. | Jukka Honkavuori | RoiUA | 222 |
| 2. | Miika Hirsimäki | EPUA | 196 |
| 3. | Marko Vähämäki | UAU | 180 |
Lähde:
Tulokset > Formula 3

| Sija | Kuljettaja | Seura | Pisteet |
| --- | --- | --- | --- |
| 1. | Mika Vähämäki | UAU | 215 |
| 2. | Viktor Shaytar | Art-Line | 207 |
| 3. | Kimmo Joutvuo | AAU | 144 |
Lähde:
Tulokset > Super Touring

| Sija | Kuljettaja | Seura | Pisteet |
| --- | --- | --- | --- |
| 1. | Mikko Eskelinen | JyvUA | 176 |
| 2. | Alexander Lvov | Golden M | 126 |
| 3. | Raimo Haukka | Saksa | 119 |
Lähde:
Tulokset > GT3

| Sija | Kuljettaja | Seura | Pisteet |
| --- | --- | --- | --- |
| 1. | Indrek Sepp | Saksa | 252 |
| 2. | Petri Lappalainen | KeimFk | 231 |
| 3. | Markku Hietamäki | TMK | 135 |
Lähde:
Ville Herrala

Ville Herrala (s. 1979) on suomalainen basisti, joka on opiskellut Sibelius-Akatemian jazzmusiikin osastolla vuodesta 2000 opettajinaan mm. Ape Anttila, Christian Spering, Scott Colley, Palle Danielsson ja Matt Penman. Hän opiskeli 2002–2003 Göteborgissa Anders Jorminin johdolla. Herrala valmistui musiikin maisteriksi vuonna 2010.
Herrala alkoi soittaa pianoa 7-vuotiaana. Hän vaihtoi kaksi vuotta myöhemmin klassiseen kitaraan, jota opiskeli Turun konservatoriossa opettajanaan Marianne Gardberg. 13-vuotiaana Herrala aloitti bassokitaraopinnot Jan Engblomin johdolla. Klassinen kitara vaihtui 16-vuotiaana kontrabassoon, jota hänelle opetti Olli Lehtinen. Kontrabassosta tuli sittemmin Herralan pääsoitin.
Herrala soittaa/on soittanut useissa suomalaisissa yhtyeissä, mm. PLOP, Innanen 10+, Jukka Eskola Soul Trio +1, Jukka Perko Jazztet, Attacus, Lightboxer, Valtteri Pöyhönen Nonet, Sami Pitkämön Orkesteri, Jukka Eskola Orquesta Bossa, Teemu Viinikainen Trio, Esa Pietilä Trio, Tokka, Mikko Hassinen Muuntaja, Ahava, Joonatan Rautio Trio, Aleksi Ahoniemi Quartet, Reactor-5, Teemu Mattsson Quintet, Korma, Piirpauke, Jukka Perkon Viisikko ja U-Street All Stars. Hän on esiintynyt mm. Benny Golsonin, John Tchicain, Joshua Redmanin, Jerry Bergonzin, Uri Cainen, Jim Blackin, Ben Monderin, Phil Markowitzin ja Cuong Vu:n kanssa.
Villa Medici

Villa Medici
Villa Medici on 1600-luvulla rakennettu suuri huvila, joka sijaitsee Rooman Pincion kukkulalla. Huvilaa ympäröi laaja puisto. Ranskan kuningas Ludvig XIV:n vuonna 1666 perustama Rooman Ranskan akatemia (Académie de France à Rome) on vuodesta 1803 lähtien toiminut Villa Medicissä.
Rooman Ranskan akatemia on Ranskan kulttuuriministeriön alainen julkisoikeudellinen laitos, jolla on kolme toisiaan täydentävää tehtävää: korkeatasoisten taiteilijoiden, luovan työn harjoittajien ja taidehistorioitsijoiden majoittaminen Villa Medicissä vuoden tai lyhyemmän ajan, kaikki taiteen alat kattavan ohjelmiston laatiminen ja tarjoaminen suurelle yleisölle sekä Rooman arkkitehtonisen ja maisemallisen kulttuuriperinnön ja taidekokoelmien säilyttäminen, entisöinti, tutkiminen ja tunnetuksi tekeminen yleisölle.
Wakullan piirikunta

Wakullan piirikunta (engl. Wakulla County) on Yhdysvaltojen Floridan osavaltiossa sijaitseva piirikunta. Sen väkiluku oli 33 739 vuonna 2019. Piirikunnan hallintokeskus on Crawfordvillen kunta. Piirikunta perustettiin 11. maaliskuuta 1843.
Aiheesta muualla

Kuvia tai muita tiedostoja aiheesta Wakullan piirikunta Wikimedia Commonsissa
Viirukukastaja

| Viirukukastaja |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Kukastajat Dicaeidae
Suku::  Kukastajat Dicaeum
Laji::  chrysorrheum
Kaksiosainen nimi
 Dicaeum chrysorrheum  Temminck & Laugier, 1829 
Katso myös
   Viirukukastaja Wikispeciesissä   Viirukukastaja Commonsissa 
Infobox OKNimi-testi OKIUCN-testi OK: 
Viirukukastaja (Dicaeum chrysorrheum) on kukastajien heimoon kuuluva varpuslintu.
Levinneisyys

Viirukukastajaa tavataan laajalla alueella Kaakkois-Aasiassa. Lajin kannankehitys on vakaa, ja se on luokiteltu elinvoimaiseksi.
Vetysulfidi

Vetysulfidi, bisulfidi eli sulfanidi on epäorgaaninen anioni, jonka kemiallinen kaava on HS− (tai SH−). Se muodostaa useiden kationien kanssa suoloja, joita myös sanotaan vety­sulfideiksi tai bisulfideiksi. Vety­sulfidi-ioni ei aiheuta suoloille väriä, mutta tällaisilla suoloilla on usein pistävä haju. Vetysulfidi-ioni on vahva emäs, ja vety­sulfidi­suolojen väkevät liuokset ovat syövyttäviä.
Vetysulfidi on yksin­kertaisin tiolaatti. Se on tärkeä kemiallinen reagentti ja teollisuus­kemikaali, jota käytetään varsinkin tekstiili­teollisuudessa, synteettisten maku­aineiden valmistukseen, messingin värjäämiseen ja raudan käsittelyyn
Nimitystä bisulfidi ei pidä sekoittaa disulfidi-anioniin (S22− tai −S–S−).
Kemialliset ominaisuudet

Vetysulfidi­suoloista tunnetuimpia ovat natriumvetysulfidi (NaHS) ja kaliumvetysulfidi (KHS)..
Ammoniumvetysulfidia (NH4HS), joka on yksi hajupommien aineksista, ei ole eristetty puhtaana kiteisenä aineena. Jotkin yhdisteet, joita yleensä pidetään sulfidi-ionin (S2-) muodostamina suoloina, sisältävät todellisuudessa pääasiassa vetysulfidi-ioneja Esimerkiksi natriumsulfidin kide­vedellisen muodon kemiallinen kaava kirjoitetaan usein muodossa (Na2S·9 H2O), mutta oikeastaan se olisi esitettävä muodossa NaSH · NaOH · 8 H2O.
Vetysulfidien vesiliuos absorboi valoa noin 230 nm:n aallonpituudella US/VIS-spektro­skopiassa. Tutkimus­ryhmät ovat jatkuvasti käyttäneet kenttä­spektro­metreja vetysulfidin aiheuttaman absorption ja samalla sen pitoisuuden mittaamiseen valta­merissä ja jäte­vesissä.
Kemialliset ominaisuudet > Emäksisyys

Vetysulfidin ja muiden tiolaattien sulfanidyyli­osa (–S−) voi vastaan­ottaa protonin seuraavasti:
Täten vetysulfidi-ioni on  Brønstedin esittämän määritelmän mukaan emäs. Vesi­luoksissa sen ensimmäinen emäsvakio pKa on 6,9. Sen konjugoitu happo on divetysulfidi eli rikkivety (H2S). Vesi­liuoksessa se käyttäytyy emäksenä myös Arrheniuksen tarkoittamassa mielessä, eli liuos sisältää hydroksidi-ioneja (OH-). Vesi­luoksissa suurin osa siitä reagoi veden kanssa:
Jos liuoksessa olevat kationit eivät osallistu reaktioon, kuten on laita esimerkiksi natrium- ja kalium­vety­sulfideissa, liuos onkin selvästi emäksinen eli sen pH on suurempi kuin 7.
Kemialliset ominaisuudet > Kemialliset reaktiot

Vetysulfidilla esiintyvät tiolaateille tyypilliset kemialliset reaktiot. Happojen kanssa se reagoi muodostaen rikkivetyä ja metallin suolaa. Vahvoilta hapoilta se voi vastaanottaa kaksikin protonia, jolloin syntyy H3O+ -ioneja.
Vetysulfidin hapettuessa syntyy sulfaattia. Voimakkaasti kuumennettaessa vety­sulfidi­suolat hajoavat muodstaen sulfidisuoloja ja rikkivetyä:
Kemialliset ominaisuudet > Biokemia

Kun pH on sitä luokkaa kuin se on elävissä kudoksissa, rikkivety ionisoituu yleensä kokonaan vety­sulfidiksi. Biokemiallisesti rikki­vedyn ja vety­sulfidin välillä ei olekaan oleellista eroa.
Muita johdannaisia

SH− on HSAB-teorian mukainen pehmeä anioninen ligandi, joka muodostaa komplekseja useimpien metalli-ionien kanssa. Esimerkkejä [Au(SH)2]− ja  (C5H5)2Ti(SH)2, joista edellinen on kulta(I)kloridin, jälkimmäinen titanoseenidikloridin johdannainen.
Turvallisuus

Vetysulfidisuolat syövyttävät ihoa, ja sen vuoksi niitä on käsiteltävä asian­mukaisella varovaisuudella, sillä ne voivat aiheuttaa palovammoja tai pysyviä silmän vaurioita ja ärsyttää limakalvoja. Lateksi­käsineet eivät suojaa niiltä lainkaan, minkä vuoksi niitä käsiteltäessä käytetään erityisiä, esimerkiksi nitriilikumista valmistettuja suoja­käsineitä.  Yhteen­sopimattomuuden vuoksi vety­sulfidi­suolat on pidettävä erillään hapoista, peroksideista, sinkistä ja alumiinista sekä kuparista ja sen seoksista.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Bisulfide
Septisen viemäriveden UV/VIS-spektrit kolmesta eri paikasta. Vetysulfidin aiheuttama absorptio on jokaisessa havaittavissa 230 nm:n kohdalla.
Käännös suomeksi
Viljo Pyykkö

Viljo Emil Pyykkö (26. heinäkuuta 1910 Joensuu – 30. tammikuuta 1997 Espoo) oli suomalainen pesäpalloilija.
Pyykkö pelasi pesäpallon SM-sarjassa 1931–1934 Viipurin Pallonlyöjissä, 1935–1936 Lahden Mailaveikoissa, 1941 Puna-Mustissa ja 1945–1948 Jyväskylän Kirissä. Itä–Länsi-ottelussa Pyykkö pelasi kolme kertaa 1932–1937.
Saavutukset > Pelaajana

4 SM-pronssia: 1933, 1935, 1936, 1938
6 Itä-Länsi-ottelua: 1932-1937
Saavutukset > Pesäpallotuomarina

Miesten Itä-Länsi-tuomari: 1947
Villa Manner

| Villa Manner |
| --- | --- |
Sijainti:  Töysä, Suomi
Koordinaatit:  62°39′N 23°50′E﻿ / ﻿62.65°N 23.83°E﻿ / 62.65; 23.83
Rakennustyyppi:  Huvila
Tyylisuunta:  Uusklassinen arkkitehtuuri
Suunnittelija:  Alvar Aalto
 fiVilla Manner 
  
Villa Manner on Ponnenjärven rannalla Töysässä sijaitseva Alvar Aallon suunnittelema kesähuvila. Aalto suunnitteli huvilan vuonna 1923 äitinsä serkun perheelle, Terho ja Gertrud Mannerille. Siihen kuuluivat alkujaan päärakennuksen lisäksi huvimaja, rantasauna ja laituri, mutta sauna ja laituri on uusittu 1980-luvulla.
Rakennus edustaa uusklassistista tyyliä.
Wario Land: The Shake Dimension

| Wario Land: The Shake Dimension |
| --- | --- |

Kehittäjä:  Good-Feel
Julkaisija:  Nintendo
Jakelija:  Nintendo eShop
Tuottaja:  Etsunobu Ebisu
Pelisarja:  Wario Land
Julkaistu:   24. heinäkuuta 2008  22. syyskuuta 2008  25. syyskuuta 2008
Lajityyppi:  tasohyppely
Pelimuoto:  yksinpeli, moninpeli
Ikäluokitus:  ESRB: Everyone (E) PEGI: 7+ OFLC: PG
Alusta:  Wii
Jakelumuoto:  Digitaalinen lataus
Lisää peliartikkeleitaVideopelien teemasivulla
Infobox OK : 
Wario Land: The Shake Dimension (Pohjois-Amerikassa nimellä Wario Land: Shake It! ja Japanissa nimellä Wario Land: Shake) on videopeli Wiille. Tämä peli on Wario Land -pelisarjan viimeinen osa. Tämän pelin kehittäjä on Good-Feel ja julkaisija Nintendo.
Viirukylkiluura

| Viirukylkiluura |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Luurat Grallariidae
Suku::  Luurat Grallaria
Laji::  dignissima
Kaksiosainen nimi
 Grallaria dignissima  (Sclater & Salvin, 1880) 
Katso myös
   Viirukylkiluura Wikispeciesissä   Viirukylkiluura Commonsissa 
Infobox OKNimi-testi OKIUCN-testi OK: 
Viirukylkiluura (Grallaria dignissima) on luurien heimoon kuuluva varpuslintu.
Levinneisyys

Viirukylkiluuraa tavataan Kolumbiassa, Ecuadorissa ja Perussa. Lajin kannankehitys on vakaa, ja se on luokiteltu elinvoimaiseksi.
Värttinäluu

Värttinäluu eli radius muodostaa kyynärluun eli ulnan kanssa kyynärvarren.
Värttinäluu (lat. radius) on toinen kyynärvarren kahdesta luusta. Se sijaitsee peukalon puolella ja muodostaa  yhdessä kyynärluun kanssa kyynärvarren. Ihmisellä ja lihansyöjillä näiden kahden luun välissä oleva luuvälikalvo tekee niistä yhden kokonaisuuden. Kyynär- ja värttinäluun kiertyminen toistensa ympäri mahdollistaa niin sanotun avaimenkiertoliikkeen. Sialla luut ovat kiinni toisissaan tiiviillä sidekudoksella, joka ei salli kovin suurta kyynärvarren kiertoliikettä. Märehtijöillä ja hevosella luut ovat luutuneet toisiinsa kiinni.
Aiheesta muualla

Värttinäluun murtuman kotihoito-ohjeita on Terveyskirjaston sivuilla.
Vetyperoksidi

| Vetyperoksidi |
| --- | --- |


Tunnisteet
CAS-numero:  7722-84-1
PubChem CID:  784 ja 22326046
Ominaisuudet
Molekyylikaava:  H2O2
Moolimassa:  34,0146 g/mol
Ulkomuoto:  lievästi sinertävä, liuos väritön
Sulamispiste:  −0,43 °C (272,72 K)
Kiehumispiste:  150,2 °C (423,35 K)
Tiheys:  1,4 g/cm3 (neste)
Liukoisuus veteen:  helposti sekoittuva
    
Vetyperoksidi H2O2 on vedyn toinen oksidi, jonka CAS-numero on 7722-84-1. Toinen, tutumpi vedyn oksidi on vesi (H2O).
Ominaisuudet

Vetyperoksidi on voimakkaasti hapettava aine. Se hajoaa lämmitettäessä vedeksi ja hapeksi, jolloin prosessissa samalla vapautuu energiaa. Jotkin metallit ja epäpuhtaudet toimivat hajoamisprosessin katalyytteina. Vetyperoksidinestettä voidaan stabiloida muun muassa fosfori-, rikki-, boori- tai sitruunahapolla, asetanilidilla tai asetofenetidiinillä, kun hajoamisprosessia halutaan hidastaa.
Alle 85-prosenttinen vetyperoksidi ei pala, mutta se on voimakkaasti hapettava aine, joten vetyperoksidi yhdessä palavan aineen kanssa aiheuttaa vakavan palamis- tai räjähdysvaaran. Yli 85 %:n vetyperoksidi palaa hajotessaan sinisellä liekillä eli sen hajoamisreaktio on erilainen kuin sitä laimeampien vetyperoksidiliuosten.
Hajotessaan vetyperoksidi muuttuu vedeksi ja hapeksi:
Vetyperoksidi on epästabiili ja hajoaa itsestään, mutta reaktio on erittäin hidas. Reaktiota voi nopeuttaa käyttämällä katalyyttia (esim. mangaanidioksidia). Vetyperoksidissa hapen hapetusluku on -I, hajoamistuotteissa 0 (O2) ja -II (H2O). Reaktiossa siis tapahtuu disproportioituminen, jossa hapetusluku sekä kasvaa että pienenee.
Vetyperoksidin valkaisu- ja desinfiointikyky perustuu hajoamisreaktiossa muodostuvaan erittäin reaktiiviseen vapaaseen happiatomiin.
Ominaisuudet > Toiminta hapettimena ja pelkistimenä

Vetyperoksidi toimii tyypillisesti hapettimena happamassa liuoksessa, esimerkiksi
Se voi toimia myös pelkistimenä emäksisessä liuoksessa:
Toiminta hapettimena emäksisessä liuoksessa
ja pelkistimenä happamassa liuoksessa
on epätavallista, mutta mahdollista.
Valmistus

Vetyperoksidia valmistetaan vedystä ja hapesta 2-etyyliantrakinoni-katalyytillä niin sanotussa Riedl-Pfleiderer–prosessissa:
Käyttökohteet

Vetyperoksidia on käytetty muun muassa kantorakettien polttoaineen hapettimena.
Teollisuudessa vetyperoksidia käytetään muun muassa sellumassan ja tekstiilien valkaisuun ja desinfiointiaineena lääke- ja elintarviketeollisuudessa. Teollisuuden käyttämässä vetyperoksidissa on yleensä joko 35 tai 50 prosenttia vetyperoksidia, mutta muitakin vahvuuksia on saatavilla.
Uusimmat käyttökohteet vetyperoksidille tulevat olemaan propyleenioksidin uudessa valmistusprosessissa. Tässä prosessissa käytettävät vetyperoksidimäärät ovat erittäin merkittäviä. Kyseinen prosessi onkin merkittävin vetyperoksidin käyttöä lisäävä kohde lähitulevaisuudessa.
Vetyperoksidia voidaan myös käyttää Retrobright-prosessissa, jossa valkaistaan ultraviolettisäteilylle altistunutta kellertäväksi muuttunutta muovia.
Pieninä (alle 5 prosentin) pitoisuuksina vetyperoksidia käytetään kosmetiikassa muun muassa hiustenvalkaisussa, ja esimerkiksi piilolinssien puhdistusliuoksina sekä haavojen desinfioinnissa. Desinfiointikyky perustuu vetyperoksidin hajoamiseen veren toimiessa katalyyttinä. Vapautuva happi tappaa bakteereita.
Vetyperoksidia käytetään nykyään melko laajasti, koska sen mahdollinen pääsy ilmaan tai muuten luontoon aiheuttaa vain lyhytaikaista haittaa. Vapaaksi päästyään se hajoaa varsin nopeasti vedeksi ja hapeksi, eikä siten aiheuta pitkäaikaisia ongelmia ympäristölle tai väestölle.
Haitallisuus

5–8-prosenttiset liuokset luokitellaan ärsyttäviksi aineiksi.
8–50-prosenttiset liuokset luokitellaan terveydelle haitallisiksi aineiksi.
Yli 50-prosenttiset vetyperoksidiliuokset luokitellaan hapettaviksi ja syövyttäviksi aineiksi.
Jatkuva vetyperoksidin käyttö suuvedessä – laimeanakin – saattaa aiheuttaa niin sanotun karvakielen eli kielen filiformisten papillojen liikakasvun.[lähde? ]
Joutuessaan kosketuksiin orgaanisen materiaalin – kuten esimerkiksi nahkaisten työkäsineiden – kanssa vetyperoksidi hajoaa voimakkaasti muodostaen samalla lämpöä. Hajoamisreaktiossa muodostuva lämpö ja vapautuva happi aiheuttavat syttymisriskin. Orgaanisen aineen syttyminen on sitä todennäköisempi, mitä suurempi on sen kanssa kosketuksiin joutuneen vetyperoksidin pitoisuus. Syttymisriski voidaan poistaa huuhtelemalla kohdetta runsaalla vedellä.
Aiheesta muualla

Wikimedia Commonsissa on kuvia tai muita tiedostoja aiheesta .
PubChem: Hydrogen Peroxide (englanniksi)
Human Metabolome Database: Hydrogen peroxide (englanniksi)
KEGG: Hydrogen peroxide (englanniksi)
ChemBlink: Hydrogen peroxide (englanniksi)
Riedl-Pfleiderer-prosessi
Monien muiden tavoin Marilyn Monroe vaalensi hiuksensa vetyperoksidilla. Kuva elokuvasta Herrat pitävät vaaleaveriköistä.
WarioWare: Touched!

| WarioWare: Touched! |
| --- | --- |

Kehittäjä:  Intelligent Systems Nintendo SPD
Julkaisija:  Nintendo
Jakelija:  Nintendo eShop
Tuottaja:  Yoshio Sakamoto
Pelisarja:  WarioWare
Julkaistu:  JP 2. joulukuuta 2004 NA 14. helmikuuta 2005 AU 24. helmikuuta 2005 EU 11. maaliskuuta 2005
Lajityyppi:  toimintapeli
Pelimuoto:  yksinpeli
Ikäluokitus:  PEGI: 3+
Alusta:  Nintendo DS
Jakelumuoto:  DS-pelikasetti
Lisää peliartikkeleitaVideopelien teemasivulla
Infobox OK  : 
WarioWare: Touched! (Japanissa nimellä Sawaru Made in Wario) on Nintendon julkaisema peli Nintendo DS:lle. Peli julkaistiin alun perin Japanissa 2. joulukuuta 2004. Pelissä hyödynnetään Nintendo DS:n kosketusnäyttöä, gyroskooppianturia sekä mikrofonia.
Vankilapako

Vankilapako on vangin poistumista luvatta vankilasta. Pako voi olla yllättäen syntyneen tilaisuuden hyväksikäyttöä, harkitun suunnitelman tulos, tai päätös olla palaamatta lomalta vankilaan. Vanki voi paeta omin avuin tai saada apua ulkopuolisilta, toisilta vangeilta tai vartijoilta. Vankilapako on usein väkivaltainen.
Pakotapoja

Tilaisuuden saaminen: Vanki näkee pakomahdollisuuden, kuten vahingossa lukitsematta jääneen oven tai avoimen portin, ja käyttää sitä.
Suunniteltu pako: Vanki suunnittelee paon etukäteen ja toteuttaa sen suunnitelmansa mukaisesti.
Lomalta palaamatta jääminen: Vankiloman saanut vanki jättää palaamatta takaisin.
Avunsaaminen

Avustus vankilan ulkopuolelta: Vangin ystävät tai sukulaiset voivat järjestää vankilan ulkopuolella erilaisia pakoa auttavia elementtejä, kuten auton, jolla vanki pääsee nopeasti karkuun. He voivat myös tuoda vankilaan esineitä, joita voi hyödyntää pakenemisessa. Monessa vankilassa on kuitenkin tiukat turvajärjestelmät, joten tämä on harvoin mahdollista.
Avustus vankilan sisäpuolelta: Vankilapako vaatii yleensä apua myös vankilan sisäpuolelta, esimerkiksi muilta vangeilta tai joskus myös vartijoilta, jos he ovat lahjottavissa.
Laillisuus

Avosiirtolasta pakeneminen ei ole ollut Suomessa rikos.
Historiallisia pakoja

Frank Morris, Clarence Anglin ja John Anglin pakenivat Alcatrazista vuonna 1962 ja katosivat jäljettömiin.
Henri Charrière pakeni monen yrityksen jälkeen Ranskan Guayanassa sijainneesta vankilasta. Kokemuksistaan hän on kirjoittanut kirjan Vanki nimeltä Papillon. Tarinan todenperäisyys on kyseenalaistettu.
Useista ryöstöistä tuomittu Matti ”Volvo” Markkanen ja kahdesta taposta tuomittu Mikko Salminen karkasivat Helsingin keskusvankilasta syyskuun alussa 1980 ja syyllistyivät pakomatkansa aikana useisiin rikoksiin Suomessa, Ruotsissa ja Norjassa. Salminen jäi kiinni Kajaanissa lokakuun alussa 1980, Markkanen Smålandissa Etelä-Ruotsissa kuukautta myöhemmin marraskuun alussa.
Elinkautisvanki Reijo Hammar karkasi Turun vankilasta Martti Orajärven ja Aaro Tenhusen kanssa heinäkuussa 1988. Paon yhteydessä Hammar ampui vartijaa katkaistulla haulikolla käteen. Kuukauden kestäneen pakomatkan aikana Hammar surmasi Tenhusen erään riidan päätteeksi.
Niin kutsutusta Jollaksen palkkamurhasta elinkautista vankeusrangaistusta kärsinyt Ilpo Larha pakeni 1994 aseistautuneena Helsingin lääninvankilasta huumausainerikoksista 13 vuoden vankeustuomiota istuneen 37-vuotiaan Kullervo Haikaksen kanssa. Vankilan portilla he sieppasivat naisvartijan panttivangikseen ja pakenivat sivulliselta naiselta ryöstämällään autolla. Pakomatka päättyi Larhan itsemurhaan Lahdessa.
Pelson vankilasurmassa 25-vuotias Toni Heikkilä ja 35-vuotias Mikko Moilanen yrittivät paeta Pelson vankilasta Vaalasta helmikuussa 2004. Pakoyrityksen aikana he surmasivat vanginvartijan ja pahoinpitelivät vankien kirveskurssin opettajan. Opettaja sai pahoinpitelystä elinikäiset vammat. Oulun käräjäoikeus ja Rovaniemen hovioikeus tuomitsivat molemmat elinkautiseen vankeuteen murhasta ja murhan yrityksestä.
Fiktiivisiä pakoja

Edmond Dantesin pako Ifin linnasta kirjassa Monte Criston kreivi.
Syyttömänä kuolemaantuomitun Lincoln Burrowsin ja tämän veljen Michael Scofieldin pako Fox Riverin vankilasta televisiosarjassa Pako.
Andy Dufresne pakeni Shawshankin vankilasta elokuvassa Rita Hayworth – avain pakoon.
Aiheesta muualla

Kuvia tai muita tiedostoja aiheesta Vankilapako Wikimedia Commonsissa
Vinci Clodumar

Vinci Niel Clodumar on naurulainen diplomaatti ja poliitikko. Hän toimi maansa ensimmäisenä pysyvänä YK-edustajana joulukuusta 1999 helmikuuhun 2005. Lisäksi Clodumar on toiminut muun muassa Pacific Islands Forum Groupin puhemiehenä.
Clodumar on syntyperäinen naurulainen, ja hänellä on myös marshallilaisia sukujuuria. Hän kouluttautui Australiassa insinööriksi ja sai tämän lisäksi lainopillisen koulutuksen Naurulla. Hän istui 1980–1990-lukujen aikana Naurun parlamentin jäsenenä Menengin vaalipiiristä. Clodumar pääsi myös maansa hallitukseen toimien oikeusministerinä (1989), terveys- ja koulutusministerinä (1989–1992), talousministerinä (1992–1994) sekä työ- ja yhteiskuntapalveluministerinä (1994–1995). Hänellä on puoliso Marion.
Vuorenmäen koulu

Vuorenmäen koulu on Veikkolassa, joka kuuluu Kirkkonummen kuntaan. Koulu perustettiin vuonna 2011.
Ulkoilualue

Vuorenmäen ulkoilualueeseen kuuluu Veikkolan ensimmäinen tekonurmi jalkapallokenttä. Koulu on rakennettu vanhan urheilukentän tilalle, kun viereen tehtiin uusi urheilukenttä. Koulun vieressä on myös pururata, jossa on hyvä käydä lenkkeilemässä, tai koulun liikuntatunneilla. Maasto on hyvä suunnistamiseen ja talvella siellä on hiihtoladut.
Koulu

Lukuvuonna 2012-2013 Vuorenmäen koulussa oli n. 375 oppilasta, 17 perusopetusryhmää ja yksi pienluokka. Vuorenmäen koulu oli lukuvuonna 2012-2013 mukana CICERO -learning verkoston, Helsingin yliopiston ja Tampereen teknillisen yliopiston Finnable 2020 -hankkeessa. Lukuvuosina 2013-2014 ja 2014-2015 koulu osallistui Euroopan Robottiviikkoon sekä Aalto-yliopiston ja Pienyrityskeskuksen järjestämään Hyvinvointia arjen hallinnassa -projektiin. Vuonna 2015 koulu osallistui Opetushallituksen kehittämiskouluverkostoon.